Reglament de Règim Intern del Departament d'Organització d'Empreses - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/267)
  + [Valencià](/va/acuerdo/267)






Selector de idioma

Leer

* [Español](/es/acuerdo/267)
* [Valencià](/va/acuerdo/267)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





Reglament de Règim Intern del Departament d'Organització d'Empreses[Butlletí Oficial Universitat d'Alacant](/ca/Publicacion)
============================================================================================================================

Secretaria General

Butlletí Oficial Universitat d'Alacant





Reglament de Règim Intern del Departament d'Organització d'Empreses

Data d'aprovació
:   23/12/2005

Data de publicació
:   31/03/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=267.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/267)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/267)
  + [Compartir acuerdo en 

    X](https://twitter.com/intent/tweet?via=UA_Universidad&text=Reglament de Règim Intern del Departament d'Organització d'Empreses&url=https://www.boua.ua.es/va/acuerdo/267)

**Títol:** Reglament de Règim Intern del Departament d'Organització d'Empreses

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 23 de desembre de 2005

REGLAMENT DE RÈGIM INTERN DEL DEPARTAMENT D'ORGANITZACIÓ D'EMPRESES DE LA UNIVERSITAT D'ALACANT  
    
    
    
 ÍNDEX    
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
    
 TÍTOL I: ÒRGANS DEL DEPARTAMENT  
 Art. 4. Òrgans del Departament  
 CAPÍTOL I: ÒRGANS COL·LEGIATS  
 SECCIÓ 1a: CONSELL DE DEPARTAMENT  
                         Art. 5. Competències  
                         Art. 6. Composició  
                         Art. 7. Convocatòria d'eleccions   
                         Art. 8. Comissió electoral  
                         Art. 9. Procediment electoral  
                         SECCIÓ 2a: FUNCIONAMENT DELS ÒRGANS COL·LEGIATS  
                         Art. 10. Règim de sessions del Consell de Departament  
 Art. 11. Règim jurídic i funcionament dels òrgans col·legiats  
             CAPÍTOL II: ÒRGANS UNIPERSONALS  
                         SECCIÓ 1a: DIRECTOR DEL DEPARTAMENT  
                         Art. 12. Competències   
                         Art. 13: Elecció   
                         Art. 14. Mandat, remoció, nomenament i cessament  
                         SECCIÓ 2a: SUBDIRECTOR DEL DEPARTAMENT  
                         Art. 15. Nomenament i cessament  
                         Art. 16. Funcions  
                         SECCIÓ 3a: SECRETARI DEL DEPARTAMENT  
                         Art. 17. Nomenament, substitució i cessament  
                         Art. 18. Funcions  
    
 TÍTOL II: RÈGIM ECONÒMIC I FINANCER  
 Art. 19. Mitjans materials  
 Art. 20. Gestió pressupostària  
    
 TÍTOL III: REFORMA DEL REGLAMENT  
 Art. 21. Reforma del reglament  
    
 DISPOSICIÓ ADDICIONAL  
 DISPOSICIONS TRANSITÒRIES  
 Primera. Mandat dels membres del Consell de Departament  
 Segona. Mandat del director del Departament  
 DISPOSICIÓ DEROGATÒRIA  
 DISPOSICIÓ FINAL  
    
    
   
 TÍTOL PRELIMINAR  
    
 Article 1. Naturalesa  
 El Departament d'Organització d'Empreses, adscrit a la Facultat de Ciències Econòmiques i Empresarials, és l'òrgan encarregat d'organitzar, desenvolupar i coordinar els ensenyaments en l'àmbit de l'àrea de coneixement d'Organització d'Empreses, d'acord amb la programació docent de la Universitat, com també de donar suport i fomentar les activitats i iniciatives docents i investigadores del professorat adscrit a aquest.  
    
 Article 2. Competències  
 Corresponen al Departament les competències següents:  
 a)      Organitzar, desenvolupar i coordinar la docència de les diferents disciplines corresponents a la seua àrea de coneixement, d'acord amb els plans d'estudi i la programació docent de les facultats i escoles.  
 b)      Organitzar, desenvolupar i coordinar la docència en els estudis de postgrau en les matèries de la seua competència.  
 c)       Promoure estudis d'especialització i donar suport a les activitats i iniciatives docents dels seus membres.  
 d)      Impulsar la investigació pròpia i donar suport a les activitats i iniciatives investigadores dels seus membres.  
 e)       Proporcionar assessorament científic i tècnic a persones físiques o entitats públiques o privades en l'àmbit de les seues competències.  
 f)        Desenvolupar processos de qualitat en la docència i investigació i participar en l'avaluació de les activitats del seu personal docent i investigador i d'administració i serveis.  
 g)      Promoure activitats d'extensió universitària, a proposta dels seus membres.  
 h)      Procurar la renovació i l'enriquiment científic, tècnic i pedagògic dels seus membres.  
 i)        Participar en l'elaboració dels plans d'estudi i en la programació de la resta d’activitats docents que afecten la seua àrea de coneixement.  
 j)        Organitzar i proposar la seua plantilla docent i investigadora i de personal d'administració i serveis, en els termes de la programació pròpia de la Universitat.  
 k)      Participar en els procediments de selecció i promoció del personal docent i investigador, com també del personal d'administració i serveis que integre el Departament, d'acord amb el que establisquen la normativa vigent i els reglaments de la Universitat.  
 l)        Administrar els seus pressupostos i gestionar els mitjans materials de conformitat amb la planificació econòmica i comptable de la Universitat.  
 m)     Cooperar amb els altres òrgans de la Universitat en la realització de les seues funcions.  
 n)      Promoure contractes amb persones, universitats o entitats públiques o privades per a la realització de treballs de caràcter científic o tècnic, i també per al desenvolupament dels ensenyaments d'especialització o activitats específiques de formació.  
 o)      Determinar els procediments d'avaluació del rendiment de l'alumnat, d'acord amb els criteris generals que establisquen el Consell de Govern i les juntes de facultat o escola corresponents.  
    
 p)      Qualsevol altra comesa que li assignen les lleis, l'Estatut i els reglaments de la Universitat.   
    
 Article 3. Composició  
 Pertanyen al Departament:  
 a)   El personal docent i investigador de la seua àrea de coneixement.  
 b)      Els becaris d'investigació adscrits al Departament.  
 c)       L'alumnat matriculat en alguna de les matèries impartides pel Departament.  
 d)      El personal d'administració i serveis adscrit al Departament.  
    
 TÍTOL I: ÒRGANS DEL DEPARTAMENT  
    
 Article 4. Òrgans del Departament  
 El govern, la representació i l'administració del Departament s'articula a través dels òrgans següents:  
 a) Col·legiats:   
 §         El Consell de Departament  
 b) Unipersonals:  
 §         El director del Departament.  
 §         El subdirector del Departament, si escau, sempre que pertoque la seua designació conforme als criteris que establisca el Consell de Govern.   
 §         El secretari del Departament.  
    
 CAPÍTOL I: ÒRGANS COL·LEGIATS  
    
 SECCIÓ 1a: CONSELL DE DEPARTAMENT  
    
 Article 5. Competències  
 Corresponen al Consell de Departament les competències següents:  
 a)      Elaborar i aprovar la proposta de Reglament de règim intern, i també la modificació d’aquest.  
 b)      Triar i remoure, si escau, el director del Departament.  
 c)       Proposar, si escau, la constitució de seccions departamentals.  
 d)      Elaborar informes relatius a la creació de nous departaments, instituts universitaris d'investigació i centres, com també els relatius a la creació, modificació o supressió de titulacions o ensenyaments i els corresponents plans d'estudis, quan afecten assignatures o especialitats de les seues àrees de coneixement.  
 e)       Aprovar la proposta de modificació de les plantilles de personal docent i investigador i de personal d'administració i serveis.  
 f)        Triar i remoure, si escau, els representants del Departament en les distintes comissions del centre o de la Universitat.  
 g)      Proposar la convocatòria de places vacants dels cossos docents universitaris i elevar la proposta dels membres de les comissions segons el que preveu l'Estatut de la Universitat d'Alacant.  
 h)      Participar en els procediments d'avaluació del personal docent i investigador.  
 i)        Participar en els procediments d'avaluació, certificació i acreditació de la Universitat que afecten les seues activitats.  
 j)        Aprovar la proposta de pressupost i la liquidació de comptes d’aquest.  
 k)      Establir les necessitats de personal i materials que siguen necessàries per al desenvolupament de les activitats del Departament, i també gestionar els espais i mitjans materials de què dispose.   
 l)        Aprovar el pla d'actuació docent i investigadora i la memòria anual del Departament, abans de l'inici de cada curs acadèmic.  
 m)     Aprovar l'informe previ d'adscripció dels seus membres a altres departaments o a instituts universitaris d'investigació, i els informes sobre recepció de membres d'altres departaments.  
 n)      Distribuir l'activitat docent entre els seus membres i supervisar la qualitat de la docència que s'imparteix.  
 o)      Proposar programes i estudis de postgrau i especialització en matèries pròpies de les àrees de coneixement del Departament o en col·laboració amb altres departaments, instituts universitaris d'investigació o altres centres.  
 p)      Conèixer, coordinar i difondre les activitats investigadores dels membres del Departament.  
 q)      Fixar els criteris per a avaluar i supervisar, si escau, l'activitat investigadora dels seus membres.  
 r)       Informar preceptivament i proposar la designació dels membres de les comissions avaluadores per a l'obtenció del grau de doctor.  
 s)       Proposar al rector el nomenament de col·laboradors honorífics amb funcions de suport i assistència a l'ensenyament, i també per a fer tasques d'investigació, entre especialistes de reconeguda competència que acrediten experiència professional fora de l'àmbit universitari.  
 t)        Emetre informe sobre la concessió de llicències per estudis del seu professorat per a fer activitats docents o investigadores vinculades a una universitat, institut o centre d'investigació, nacional o estranger.  
 u)      Conèixer, mitjançant l'informe del director, l'estat d'execució del pressupost assignat pel Consell de Govern de la Universitat.  
 v)       Qualsevol altra que li atribuïsca la normativa vigent.  
    
 Article 6. Composició  
 1.       El Consell de Departament, òrgan de govern d’aquest, està format per:  
 a)      Membres nats: tot el personal docent i investigador doctor adscrit al Departament, que constituirà el 75 per 100 del Consell.  
    
 b)      Membres representants dels diferents col·lectius, que constituiran el 25 per 100 restant, d'acord amb la distribució següent:  
 §         10 per 100 triat pel personal docent i investigador no doctor i els becaris d'investigació i entre ells mateixos. En el cas que el nombre de representants que s’haja de triar corresponent a aquest col·lectiu siga igual o superior al nombre d'àrees que componen el Departament, les àrees es constituiran a aquest efecte en circumscripcions electorals, els representants es repartiran proporcionalment als membres d'aquest col·lectiu en cada àrea, i s’assegurarà un representant per àrea.  
 §         10 per 100 triat pels estudiants matriculats en les assignatures que impartisca el Departament entre ells mateixos.  
 §         5 per 100 triat pel personal d'administració i serveis destinat al Departament entre els seus membres.  
 Les fraccions iguals o superiors a 0,50 que resulten del repartiment es corregiran per excés, i les inferiors, per defecte.  
 En tot cas es garantirà almenys un representant per cada col·lectiu.  
 2.       La part electiva del Consell de Departament es renovarà cada dos anys, mitjançant eleccions convocades a aquest efecte pel director, segons el que disposa aquest Reglament i, en els aspectes no previstos, en la normativa pròpia de la Universitat que siga aplicable.  
    
 Article 7. Convocatòria d'eleccions  
 1.       L'elecció dels representants es farà mitjançant sufragi universal, lliure, igual, directe i secret, i es durà a terme necessàriament dins del període lectiu i sense que puga coincidir amb els terminis de convocatòria d'exàmens ordinaris.   
 El sufragi és un dret personal i indelegable, i no és admissible el vot per correu ni el vot anticipat.  
    
 2.       Seran electors i elegibles els membres del Departament que, en l’àmbit respectiu, es troben en servei actiu i efectiu, o bé hi estiguen adscrits o matriculats per la modalitat de matrícula ordinària.  
    
 3.       Cap persona podrà exercir el dret de sufragi actiu i passiu en més d'un cos. Els electors que pertanguen a més d'un haurien de comunicar a la Comissió Electoral, en el termini establit, l'adscripció a aquell en el qual vulguen exercir el seu dret de sufragi. En un altre cas, la Comissió Electoral, d'ofici, adscriurà l'elector al cos menys nombrós d’entre els quals forme part.  
 4.       Les eleccions seran convocades un mes abans de la finalització del mandat, en sessió del Consell de Departament, durant la qual s'aprovarà el calendari electoral i es farà el sorteig dels membres de la Comissió Electoral.  
 5.       El calendari electoral inclourà les dates i terminis següents:  
 a)      Data d'exposició pública del cens electoral provisional.  
 b)      Termini d'adscripció a un cos electoral per als electors que pertanguen a més d'un.  
 c)       Termini de presentació de reclamacions contra el cens provisional.  
 d)      Data de publicació del cens definitiu.  
 e)       Termini de presentació de candidatures.  
 f)        Data de proclamació provisional de candidats.  
 g)      Termini de presentació de reclamacions contra l'acte de proclamació provisional de candidats.  
 h)      Data de proclamació definitiva de candidats.  
 i)        Termini de campanya electoral.  
 j)        Data de la jornada de votació i horari.  
 k)      Data de proclamació provisional de candidats electes.  
 l)        Termini de presentació de reclamacions contra l'acte de la proclamació provisional de candidats electes.  
 m)     Data de proclamació definitiva de candidats electes.  
 6.       La convocatòria d'eleccions, juntament amb el calendari electoral, es farà pública als taulers d'anuncis del Departament i, si escau, en la pàgina web, i serà remesa al Consell d’Alumns.  
    
 Article 8. Comissió Electoral  
 1.       La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d'administració i serveis, que serà el secretari, i un estudiant, que actuarà com a vocal, tots ells adscrits al Departament.  
 Els membres de la Comissió Electoral i els suplents seran designats per sorteig públic fet en el Consell de Departament.   
 2.       Els membres de la Comissió Electoral són inelegibles, excepte renúncia. En tal cas seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d'un determinat col·lectiu, el director del Departament podrà variar la composició de la Comissió Electoral i fer un nou sorteig per a designar els membres nous.  
 3.       Les competències de la Comissió Electoral són:  
 a)      Publicar el cens provisional d'electors.   
 b)      Resoldre, si escau, les reclamacions contra el cens provisional i aprovar el cens definitiu.  
 c)       Determinar el nombre de representants que s’ha de triar en cada col·lectiu de forma directament proporcional als percentatges establits en l'article 6.  
 d)      Proclamar provisionalment les candidatures presentades, una vegada comprovades les causes d'inelegibilitat.  
 e)      Resoldre, si escau, les reclamacions contra la proclamació provisional de candidats i fer-ne a la proclamació definitiva.  
 f)        Constituir-se en mesa electoral el dia fixat per a l'acte de la votació.   
 g)      Proclamar provisionalment els candidats electes.  
 h)      Resoldre, si escau, les reclamacions contra la proclamació provisional de candidats electes i fer-ne la proclamació definitiva.  
 i)        Interpretar i aplicar la normativa electoral i qualsevol altra que se’n derive que pertoque per a l'adequat desenvolupament dels procediments electorals.  
 4.       La Comissió Electoral tindrà la seu a la secretaria del Departament, on es remetran les consultes i reclamacions dirigides a aquella.  
 5.       Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència, almenys, de dos dels seus membres.  
 6.       Contra els acords de la Comissió Electoral es pot recórrer en alçada davant del rector de la Universitat d'Alacant.  
 7.       Finalitzat el procés electoral, la Comissió Electoral remetrà a la secretaria del Departament tota la documentació derivada perquè siga arxivada i custodiada d’aquesta.  
    
 Article. 9. Procediment electoral  
 1.       Els membres de la Comissió Electoral, titulars i suplents, es reuniran abans de l'inici de la votació a fi de constituir-se en mesa electoral. Els suplents substituiran els titulars respectius en cas d'absència d'aquests.  
 Si, per incompareixença d'alguns dels membres de la mesa electoral, no és possible la constitució, els qui es troben presents podran designar les persones més idònies i, sempre que fóra possible, dins del mateix col·lectiu, per a garantir el bon desenvolupament de l'elecció, o encomanar aquesta designació al director del Departament.  
 2.       Quan el nombre de representants que s’ha de triar siga igual o superior al d'electors, els integrants del col·lectiu en el qual es troben aquestes circumstàncies seran proclamats, per la Comissió Electoral, membres del Consell de Departament.  
 3.       Quan el nombre de candidatures presentades siga igual o inferior al nombre de representants que s’ha de triar, no serà necessari fer la votació, i resultaran proclamats membres del Consell de Departament aquests candidats.  
 4.       Quan dos o més candidats obtinguen el mateix nombre de vots, es donarà preferència per a la proclamació com a membre del Consell de Departament al candidat que estiga més temps vinculat a la Universitat d'Alacant al cos electoral pel qual ha presentat la seua candidatura. En el cas de l'alumnat, serà triat el de més edat.  
    
 SECCIÓ 2a: FUNCIONAMENT DELS ÒRGANS COL·LEGIATS  
    
 Article 10. Règim de sessions del Consell de Departament  
 El Consell de Departament es reunirà:  
 a)      En sessió ordinària, almenys dues vegades al semestre.  
 b)      En sessió extraordinària, sempre que siga convocat pel director, a iniciativa pròpia o quan ho sol·liciten, almenys, una cinquena part dels membres.  
 Presidirà les sessions el director del Departament, i actuarà com a secretari el del Departament.  
    
 Article 11. Règim jurídic i funcionament dels òrgans col·legiats  
 1.       La convocatòria dels òrgans col·legiats, que es comunicarà preferentment per la via electrònica, correspondrà al president d’aquests i haurà de notificar-se, assegurant la recepció pels seus membres, amb una antelació mínima de quaranta-vuit hores, excepte en els casos d'urgència.  
 La convocatòria haurà de contenir l'ordre del dia de la sessió, i la informació sobre els temes d’aquesta estarà a la disposició dels membres en igual termini.  
 L'ordre del dia serà fixat pel president, tenint en compte, si escau, les peticions dels altres membres formulades amb la suficient antelació.  
 El president inclourà obligatòriament en l'ordre del dia els temes que li hagen sigut presentats per escrit, amb suficient antelació, per un mínim d'un deu per cent dels membres de l'òrgan.  
 2.       Excepte disposició contrària d'aquest Reglament, el quòrum per a la vàlida constitució dels òrgans col·legiats a l’efecte de dur a terme sessions, deliberacions i presa d'acords requerirà la presència del president i secretari o, si escau, dels qui els substituïsquen, i de la meitat almenys de la resta de components, en primera convocatòria.  
 Si no hi ha quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, bastarà amb la presència del president i el secretari, o dels substituts d’aquests, i l'assistència de la tercera part dels membres de l'òrgan.  
 3.       Els acords seran adoptats per la majoria simple dels assistents a la sessió, excepte els casos en què la normativa vigent preveja una altra majoria.   
 Excepte previsió expressa en contrari en la normativa vigent, les referències al règim d'acords es computaran tenint en compte el nombre de membres que a cada moment componguen l'òrgan.  
 No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presents tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.  
 4.       Els membres de l'òrgan col·legiat podran fer constar en l’acta el vot contrari a l'acord adoptat, l’abstenció o el sentit del vot favorable, i els motius que el justifiquen. Podran, així mateix, sol·licitar la trascripció íntegra de la seua intervenció o proposta, sempre que s'aporte en l'acte o en el termini que assenyale el president el text que es corresponga fidelment amb aquesta, i així es farà constar en l'acta o s’hi unirà còpia.  
 Els membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.  
 Les votacions seran a mà alçada. No obstant això, la votació serà secreta quan es tracte d'elecció de persones o quan ho sol·liciten una cinquena part, almenys, dels assistents.  
 5.       Excepte disposició en contrari en la normativa vigent, qualsevol membre podrà delegar el dret en altre membre d’aquest.  
 La delegació haurà de constar per escrit i notificar-se al president de l'òrgan en el moment de la constitució de la sessió.  
 A l'efecte d'establir quòrum per a la vàlida constitució de l'òrgan i les majories per a l'adopció d'acords, es considerarà present el membre que haja exercit la delegació, i s'atorgarà eficàcia al vot que emeta per ell, si escau, el membre delegat.  
   
 CAPÍTOL II: ÒRGANS UNIPERSONALS  
    
 SECCIÓ 1a: DIRECTOR DEL DEPARTAMENT  
    
 Article 12. Competències  
 1.       Corresponen al director del Departament les competències següents:  
 a)      Representar el Departament, dirigir-lo i coordinar-ne la gestió ordinària.  
 b)      Convocar i presidir les reunions del Consell de Departament, assegurar el compliment de les lleis i d’aquest Reglament, dirigir i moderar les deliberacions, com també suspendre-les quan aprecie que hi concorre causa justificada.  
 c)       Executar els acords adoptats pel Consell de Departament.  
 d)      Supervisar l'execució dels plans d'activitats a desenvolupar pel Departament i elaborar-ne la memòria anual.  
 e)      Vetlar pel compliment de la dedicació del personal docent i investigador.  
 f)        Dirigir l'activitat del personal d'administració i serveis adscrit al Departament.  
 g)      Proposar al rector el nomenament del secretari i, si escau, del subdirector.  
 h)      Informar el Consell de Departament, almenys semestralment, de l'estat d'execució del pressupost assignat pel Consell de Govern de la Universitat d'Alacant.  
 i)        Qualsevol altra funció que li atribuïsquen aquest Reglament, la legislació vigent i l'Estatut de la Universitat d'Alacant, i les que li puguen ser delegades pel Consell de Departament.  
 2.       En cas de vacant, absència, malaltia o una altra causa legal, les funcions del director seran assumides pel subdirector del Departament. Quan el Departament no tinga aquesta figura, aquestes funcions seran assumides pel secretari del Departament.  
    
 Article 13. Elecció   
 1.       El Consell de Departament triarà el director entre el seu professorat doctor pertanyent als cossos docents universitaris.   
 2.       L'elecció de director de Departament serà per votació nominal i secreta. El vot serà personal i indelegable, i no és admissible el vot anticipat.  
 3.       Amb una antelació mínima d'un mes a la conclusió del període de mandat ordinari, hi haurà una sessió del Consell de Departament en la qual es convocaran les eleccions, i es determinarà la data i l'horari de la sessió del Consell de Departament en la qual haja de fer-se a la votació, i que serà convocada amb aquest fi exclusiu.  
 4.       En la sessió del Consell de Departament en què s’haja de dur a terme l'elecció, amb caràcter previ a l'inici d’aquesta, es farà el sorteig públic de la mesa electoral entre els membres presents del Consell. No podran formar part d’aquesta els candidats.   
 La mesa electoral estarà formada per tres membres, i es procurarà que estiguen representats els col·lectius de professors, alumnat i personal d'administració i serveis.   
 La mesa electoral resoldrà totes les reclamacions que es puguen ocasionar en la votació, escrutini i proclamació del candidat electe i adoptarà les mesures necessàries per a garantir el secret de la votació.  
 Actuarà com a president d'aquesta sessió del Consell de Departament el personal docent i investigador de la mesa electoral. En cas que la mesa estiga integrada per més d'un membre d'aquest col·lectiu, la presidència correspondrà al de major antiguitat a la Universitat d'Alacant.  
 5.       Una vegada que s’haja conclòs la votació, la taula electoral farà, en la mateixa sessió del Consell, l'escrutini, que tindrà caràcter públic.  
 6.       Resultarà triat el candidat que obtinga el major nombre de vots. Els casos d'empat es resoldran a favor del candidat de més categoria en els cossos docents universitaris, i si persisteix la igualtat, a favor del de més antiguitat a la Universitat d'Alacant en el cos corresponent.  
 7.       Si no s’hi presenta cap candidat, el director cessant o qui n’exercisca les funcions continuarà exercint-les. En aquest cas, s'efectuarà una nova convocatòria per a l'elecció de director en el termini màxim d'un mes.  
    
 Article 14. Mandat, remoció, nomenament i cessament  
 1.       El mandat del director serà de quatre anys, i serà possible la reelecció una sola vegada.  
 2.       El director del Departament podrà ser remogut pel Consell de Departament. La moció de censura haurà de ser presentada, almenys, per una cinquena part dels membres del Consell, i es requerirà per a aprovar-la el vot favorable de la majoria absoluta dels membres que el componen.  
 Seran d'aplicació en aquests casos les previsions de l'article 85 de l'Estatut de la Universitat d'Alacant.  
 3.       El nomenament i el cessament del director, d'acord amb les propostes del Consell de Departament, corresponen al rector.  
    
 SECCIÓ 2: SUBDIRECTOR DEL DEPARTAMENT   
    
 Article 15. Nomenament i cessament  
    
 1.       El subdirector, quan escaiga la seua designació conforme als criteris que establisca el Consell de Govern, serà nomenat pel rector, a proposta del director de Departament, entre el professorat que complisca els requisits per a ser director.  
 2.       El subdirector cessarà en el càrrec a petició pròpia, a proposta del director o quan concloga el mandat d'aquest. En aquest últim supòsit, continuarà en el càrrec interinament mentre no es produïsca el nomenament de nou director.  
    
 Article 16. Funcions  
    
 El subdirector col·labora amb el director en el govern i direcció del Departament, exerceix totes les funcions que li assigne o delegue i el substitueix en cas de vacant, absència o malaltia.  
    
 SECCIÓ 3a: SECRETARI DEL DEPARTAMENT  
    
 Article 17. Nomenament, substitució i cessament  
    
 1.       El secretari serà nomenat pel rector, a proposta del director del Departament, entre el professorat a temps complet que hi estiga adscrit.  
 2.       En cas de vacant, absència o malaltia, el secretari serà substituït pel personal docent i investigador de menys edat del Consell de Departament.   
 3.       El secretari cessarà en el càrrec a petició pròpia, a proposta del director o quan concloga el mandat d'aquest. En aquest últim supòsit, continuarà en el càrrec interinament mentre no es produïsca el nomenament de nou director.  
    
 Article 18. Funcions  
    
 Al secretari correspon l'elaboració i custòdia de les actes i documents oficials del Departament, la col·laboració en la coordinació de la gestió d’aquest, donar fe dels acords del Consell i totes les funcions que li puguen ser encomanades pel director.  
    
    
 TÍTOL II: RÈGIM ECONÒMIC I FINANCER  
    
 Article 19. Mitjans materials  
    
 1.       El Departament tindrà un pressupost propi que li serà assignat directament pel Consell de Govern, i en el qual es consignaran, a més dels ingressos directes de la Universitat, els que procedisquen de contractes, subvencions o altres ingressos específics dels docents i investigadors del Departament, en els termes que establisca la Universitat.  
 2.       La distribució de les disponibilitats i dotacions materials i econòmiques del Departament entre les distintes àrees de coneixement haurà de respondre als principis que, si escau, establisca en aquest sentit el Consell de Govern i, en tot cas, atendre la respectiva activitat docent i investigadora.  
 3.       La distribució dels espais i mitjans materials de què dispose el Departament entre els seus membres haurà de portar-se a terme atenent a la respectiva activitat docent i investigadora.  
    
 Article 20. Gestió pressupostària  
    
 1.       Correspon al Consell de Departament aprovar la distribució de la proposta de pressupost del Departament i la liquidació de comptes.  
 2.       El pressupost serà gestionat d'acord amb el que preveuen l'Estatut de la Universitat d'Alacant i la normativa de gestió pressupostària pròpia de la Universitat.   
 3.       El director de Departament informarà, almenys semestralment, al Consell de Departament de l'estat d'execució del pressupost del Departament.   
    
    
 TÍTOL III: REFORMA DEL REGLAMENT  
    
 Article 21. Reforma del Reglament  
    
 1.       Aquest Reglament podrà reformar-se a proposta del director del Departament o d'un terç dels membres del Consell de Departament.  
 2.       L'aprovació de la proposta de reforma del Reglament requerirà un quòrum qualificat de la majoria absoluta dels membres del Consell de Departament.  
 3.       Una vegada aprovada, la proposta de reforma del Reglament serà elevada al Consell de Govern.  
    
    
    
    
    
    
    
    
 DISPOSICIÓ ADDICIONAL  
    
 Totes les denominacions contingudes en aquest Reglament d'òrgans unipersonals de govern, representació, càrrecs i membres de la comunitat universitària, com també qualsevol altra denominació que es faça en gènere masculí o femení, s'entendran realitzades i s'utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
    
    
 DISPOSICIONS TRANSITÒRIES  
    
 Primera. Mandat dels membres del Consell de Departament  
    
 Els membres del Consell de Departament triats d'acord amb el Reglament electoral per a la primera elecció de consells de departaments, instituts universitaris d'investigació i els seus directors, aprovat pel Consell de Govern de la Universitat d'Alacant de 18 de novembre de 2004, continuaran exercint el càrrec fins al compliment del seu mandat.  
    
 Segona. Mandat del director del Departament  
    
 El director del Departament triat d'acord al procediment indicat en la disposició transitòria primera continuarà en l'exercici del càrrec fins al compliment del mandat previst en aquest Reglament.  
    
    
 DISPOSICIÓ DEROGATÒRIA  
    
 Queda derogat el Reglament de règim intern del Departament d'Organització d'Empreses aprovat per acord de la Junta de Govern de data 29 de març de 1999.  
    
    
 DISPOSICIÓ FINAL  
    
 Aquest Reglament entrarà en vigor l'endemà de la seua aprovació pel Consell de Govern.





[Carretera Sant Vicent del Raspeig s/n  
03158 Sant Vicent del Raspeig - Alacant  
 Tel. 02 674 2113 - Fax 19 042 8022](https://www.google.es/maps/@39.708613,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12736&trk=tyah&trkInfo=tarId%3N1895876495602%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)